Държавен вестник, бр. 27, 2008 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  27
III. За еднаквото третиране на частните и
държавните съдебни изпълнители.
Законодателят, когато оформя модела на
действащата система на принудително изпъл-
нение, застава на позицията, че държавните и
частните съдебни изпълнители трябва да бъ-
дат третирани еднакво. Тази идея намира из-
раз в обстоятелството, че те разполагат с ед-
накви права и задължения и освен това рабо-
тят и по една и съща тарифа. Обратно, ако
частните и държавните съдебни изпълнители
имаха различни права и задължения, то нор-
мално и тарифите, по които те ще работят, би
трябвало да бъдат различни. Поначало изпъл-
нителният процес познава система на държав-
ни и частни изпълнители. Онова, което прави
обаче изборът на нашия законодател уника-
лен при възприемането му, е, че той иска да
третира еднакво едните и другите и така да ги
накара да се конкурират с цел постигане на по-
ефективно изпълнение. В други държави по-
ложението е различно—държавните и частни-
те съдебни изпълнители нямат еднакви права
и като последица те не се намират в положе-
ние на реална конкуренция, поради което и об-
лагането с ДДС там не среща подобен род въз-
ражения. В синхрон тъкмо с възприетото у нас
решение е и искането частните съдебни изпъл-
нители да бъдат освободени да плащат ДДС—
изискването да плащат такъв данък влиза в
противоречие с идеята, че те трябва да бъдат
третирани от законодателя по един и същи
начин, и оттук се нарушават условията за кон-
куренция между тях.
Облагането с ДДС у нас възприема модела,
който е установен в ЕС (Директива № 2006/
112/ЕС за обща система на ДДС), и той е та-
къв, че критерият, дали даден субект дължи,
или не дължи ДДС, е същият, на който стъпва
и разграничаването правното положение на
частните съдебни изпълнители и държавните
съдебни изпълнители, а именно начинът, ор-
ганизационната форма на извършване на дей-
ността—всеки, който не се намира в положе-
ние на субординация и действа за своя сметка
и на своя отговорност, дължи ДДС и обратно.
По този начин няма как формулата за еднак-
вото им третиране да бъде запазена и при об-
лагането с ДДС, след като различията в тех-
ния правен статус произтичат от същото осно-
вание, което предопределя плащането на ДДС
или не. Възможно е обаче други елементи на
техния правен статус, щом те не са производни
на начина на осъществяване на дейността, а
например се свързват с характера на дейност-
та, да бъдат уредени по сходен начин.
Правовата държава изисква при създава-
нето на законодателството подобните случаи
да се уреждат подобно, а самата правна уред-
ба да бъде последователна. Очевидно е, че ста-
тусът на частните и държавните съдебни из-
пълнители е различен и за да постигне еднак-
во третиране и в сферата на данъчното обла-
гане, законодателят ще трябва да отстъпи от
правилото, че подобните случаи трябва да се
уреждат подобно. Едно отклонение в тази
насока би могло да бъде оправдано само ако
друг конституционно установен принцип на-
лага това. Искането да се освободят от обла-
гане с ДДС частните съдебни изпълнители
изхожда не толкова от постановката, че е
необходимо подобните случаи да се уреждат
подобно, а да се постигне изключение от ус-
тановеното правило. Целта е една независи-
ма професия да се легитимира като дейност
на държавен орган, нещо, което влиза в про-
тиворечие с волята на законодателя да създа-
де у нас система на частно съдебно изпълне-
ние. Ето защо и искането частните съдебни
изпълнители да бъдат причислени към онази
категория лица, които не са данъчно задъл-
жени по смисъла на ЗДДС, не може да намери
опора в разпоредбата на чл. 4, ал. 1 от Конс-
титуцията, както и в нейния Преамбюл.
Конституционен съдия: Кр. Стойчев
11111
МИНИСТЕРСКИ СЪВЕТ
ПОСТАНОВЛЕНИЕ № 40
ОТ 28 ФЕВРУАРИ 2008 Г.
за приемане на Методика за условията и редa
за определяне, анализ и оценка на съответни-
те пазари и критериите за определяне на пред-
приятия със значително въздействие върху
пазара
МИНИСТЕРСКИЯТ СЪВЕТ
П О С Т А Н О В И :
Член единствен. Приема Методика за усло-
вията и редa за определяне, анализ и оценка на
съответните пазари и критериите за определя-
не на предприятия със значително въздействие
върху пазара.
Заключителна разпоредба
Параграф единствен. Отменя се Мето-
диката за условията и реда за определяне на
оператори със значително въздействие върху
пазара, приета с Постановление № 155 на Ми-
нистерския съвет от 2004 г. (ДВ, бр. 61 от
2004 г.).
Министър-председател:
Сергей Станишев
За главен секретар на Министерския съвет:
Галина Маринска